CELEX: 32017R0420
Language: mt
Date: 2017-03-09 00:00:00
Title: Regolament ta' Implimentazzjoni tal-Kummissjoni (UE) 2017/420 tad-9 ta' Marzu 2017 li jikkonċerna l-awtorizzazzjoni ta' preparazzjoni ta' żejt tas-sagħtar, żejt tal-ħlewwa stellata sintetiku u trab mill-qoxra tas-siġra tal-quillaja bħala addittiv fl-għalf għal tiġieġ tas-simna, tiġieġ imrobbi għall-bajd, speċijiet minuri tat-tjur tas-simna u mrobbi għall-bajd (detentur tal-awtorizzazzjoni Delacon Biotechnik GmbH) (Test b'rilevanza għaż-ŻEE. )

10.3.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 64/7
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/420
      tad-9 ta' Marzu 2017
      li jikkonċerna l-awtorizzazzjoni ta' preparazzjoni ta' żejt tas-sagħtar, żejt tal-ħlewwa stellata sintetiku u trab mill-qoxra tas-siġra tal-quillaja bħala addittiv fl-għalf għal tiġieġ tas-simna, tiġieġ imrobbi għall-bajd, speċijiet minuri tat-tjur tas-simna u mrobbi għall-bajd (detentur tal-awtorizzazzjoni Delacon Biotechnik GmbH)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikulari l-Artikolu 9(2) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jistipula l-awtorizzazzjoni tal-addittivi għall-użu fl-għalf tal-annimali u għar-raġunijiet u għall-proċeduri tal-għoti ta' din l-awtorizzazzjoni.
               
            
                  (2)
               
               
                  F'konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni ta' żejt tas-sagħtar, żejt tal-ħlewwa stellata sintetiku u trab mill-qoxra tas-siġra tal-quillaja bħala addittiv fl-għalf għal tiġieġ tas-simna, tiġieġ imrobbi għall-bajd, speċijiet minuri tat-tjur tas-simna u mrobbi għall-bajd. Dik l-applikazzjoni kienet akkumpanjata bid-dettalji u bid-dokumenti meħtieġa skont l-Artikolu 7(3) tar-Regolament (KE) Nru 1831/2003.
               
            
                  (3)
               
               
                  Dik l-applikazzjoni tikkonċerna l-awtorizzazzjoni tal-preparazzjoni ta' żejt tas-sagħtar, żejt tal-ħlewwa stellata sintetiku u trab mill-qoxra tas-siġra tal-quillaja bħala addittiv fl-għalf għal tiġieġ tas-simna, tiġieġ imrobbi għall-bajd, speċijiet minuri tat-tjur tas-simna u mrobbi għall-bajd, li jrid jiġi kklassifikat fil-kategorija tal-addittivi “addittivi żootekniċi”.
               
            
                  (4)
               
               
                  Fl-opinjoni tagħha tal-4 ta' Diċembru 2015 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet tal-użu proposti, il-preparazzjoni ta' żejt tas-sagħtar, żejt tal-ħlewwa stellata sintetiku u trab mill-qoxra tas-siġra tal-quillaja ma għandhiex effett avvers fuq is-saħħa tal-annimali, is-saħħa tal-bnedmin jew l-ambjent. L-Awtorità kkonkludiet ukoll li l-preparazzjoni għandha l-potenzjal li ttejjeb il-prestazzjoni tat-tiġieġ tas-simna. Skont l-Awtorità, din il-konklużjoni tista' tiġi estiża għat-tiġieġ imrobbi għall-bajd u tista' tiġi estrapolata għall-ispeċijiet minuri kollha ta' pollam tas-simna u mrobbi għall-bajd. L-Awtorità ma tqisx li hemm bżonn ta' rekwiżiti speċifiċi għall-monitoraġġ wara t-tqegħid fis-suq. Ivverifikat ukoll ir-rapport dwar il-metodu ta' analiżi tal-addittiv tal-għalf fl-għalf ippreżentat mil-Laboratorju ta' Referenza stabbilit bir-Regolament (KE) Nru 1831/2003.
               
            
                  (5)
               
               
                  Il-valutazzjoni tal-preparazzjoni ta' żejt tas-sagħtar, żejt tal-ħlewwa stellata sintetiku u trab mill-qoxra tas-siġra tal-quillaja turi li l-kundizzjonijiet għall-awtorizzazzjoni stipulati fl-Artikolu 5 tar-Regolament (KE) Nru 1831/2003 ġew issodisfati. Għaldaqstant, jenħtieġ li l-użu ta' dik il-preparazzjoni jiġi awtorizzat kif speċifikat fl-Anness ta' dan ir-Regolament.
               
            
                  (6)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      Il-preparazzjoni speċifikata fl-Anness, li tagħmel parti mill-kategorija tal-addittivi “addittivi żootekniċi” u mill-grupp funzjonali “addittivi żootekniċi oħrajn”, hija awtorizzata bħala addittiv fl-għalf tal-annimali, skont il-kundizzjonijiet stabbiliti f'dak l-Anness.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-9 ta' Marzu 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 268, 18.10.2003, p. 29.
      
         (2)  EFSA Journal 2016;14(7):4351.
      
         ANNESS
         
                     Numru tal-identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     Addittiv
                  
                  
                     Kompożizzjoni, formula kimika, deskrizzjoni, metodu analitiku
                  
                  
                     Speċi jew kategorija ta' annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħrajn
                  
                  
                     Tmiem il-perjodu tal-awtorizzazzjoni
                  
               
                     mg tal-addittiv/kg ta' għalf komplet b'kontenut ta' ndewwa ta' 12 %
                  
               
                     
                        Kategorija tal-addittivi żootekniċi. Grupp funzjonali: addittivi żootekniċi oħra (titjib fil-parametri tal-prestazzjoni)
                     
                  
               
                     4d15
                  
                  
                     Delacon Biotechnik GMBH
                  
                  
                     Żejt tas-sagħtar, żejt tal-ħlewwa stellata sintetiku u trab mill-qoxra tas-siġra tal-quillaja
                  
                  
                     
                        Kompożizzjoni tal-addittiv:
                     
                     Preparazzjoni ta' żjut essenzjali mikroinkapsulati tas-sagħtar (Thymus vulgaris L.) (1) u tal-ħlewwa stellata sintetiku (2): ≥ 74 mg/g,
                     trab mill-qoxra tas-siġra tal-quillaja (Quillaja saponaria) ≥ 200 mg/g
                     Saponini ≤ 23 mg/g
                     Forma solida
                     
                        Karatterizzazzjoni tas-sustanzi attivi:
                     
                     Żejt tas-sagħtar Timol 2-4 mg/g
                     Żejt tal-ħlewwa stellata (prodott permezz ta' sinteżi kimika): (trans u ċis)-anetol 40-50 mg/g
                     trab mill-qoxra tas-siġra tal-quillaja (Quillaja saponaria) ≥ 200 mg/g
                     
                        Metodi analitiċi
                         (3)
                     
                     Kwantifikazzjoni tat-timol fl-addittiv tal-għalf, fit-taħlitiet lesti minn qabel u fl-għalf: kromatografija b'fażi gassuża/spettrometrija ta' massa (GC-MS)
                  
                  
                     Tiġieġ tas-simna
                     Tiġieġ imrobbi għall-bajd
                     Speċijiet minuri tat-tjur tas-simna u mrobbi għall-bajd
                  
                  
                     —
                  
                  
                     150
                  
                  
                     150
                  
                  
                     
                                 1.
                              
                              
                                 Fl-istruzzjonijiet għall-użu tal-addittiv u tat-taħlita lesta minn qabel, indika t-temperatura tal-ħżin, iż-żmien tal-ħżin u l-istabbiltà f'gerbub.
                              
                           
                                 2.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji potenzjali tal-użu tagħhom. Meta dawk ir-riskji ma jkunux jistgħu jiġu eliminati jew imnaqqsa għall-minimu bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir ta' protezzjoni personali, inkluż il-protezzjoni tan-nifs.
                              
                           
                  
                     It-30 ta' Marzu 2027
                  
               
            (1)  Kif definit mill-Farmakopea Ewropea tal-Kunsill tal-Ewropa (PhEur, 2005)
         
            (2)  Taħlita ta' komposti puri li jikkupjaw il-profil ta' żejt essenzjali naturali bi ħlewwa stellata (mingħajr estragole).
         
            (3)  id-dettalji dwar il-metodi analitiċi jinsabu fl-indirizz tal-laboratorju ta' referenza li ġej: https://ec.europa.eu/jrc/en/eurl/feed-additives/evaluation-reports